**Iubirea de la miezul nopții**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă la miezul nopții

Mă sfătuiesc poeții

Să-mi pun iarăși cununa

Ce-mi luminează-ntruna

A spiritului simțuri,

Vor fi iar alte timpuri.

Voi bate-n ușa care

Avea o lumânare

În bezna ce-mi cuprinse

Demult lumile ascunse.

Și ca odinioară

Va fi ca prima oară…

Flacăra lumânării

Va da din nou uitării

Tot ce-a fost suferință

Și va fi doar dorință…

Dorință de iubire,

De caldă îmbrățișare,

De dulce sărutare,

De-a inimii exaltare.

Ușa când vei deschide

De mână mă vei prinde

Și lângă tine-ncet

Mă vei trage discret

În caldă îmbrățișare.

Vom pierde-o sărutare...

Cuprinși de exaltare

Noi vom simți iubire.